 Generalitat de Catalunya

 Departament d’Ensenyament

 **ESCOLA LES ROQUES**

 **Vilanova de Sau**

 C. Escoles, s/n

 08519 Vilanova de Sau

 Tel. 93 884 70 05

 a8031290@xtec.cat

# PROJECTE LINGÜÍSTIC DEL CENTRE

El Projecte Lingüístic defineix el tractament de les diferents llengües en el centre i concreta la seva aplicació. La llengua catalana és la llengua vehicular i d'aprenentatge en el centre i de totes les altres manifestacions. El Projecte Lingüistic també regula el treball en llengua castellana i defineix els objectius, continguts i metodologia per a garantir que els alumnes, al final de la seva escolaritat, han assolit un domini equivalent al de català. Finalment estableix el treball amb la llengua anglesa, que comença a l’etapa d’Educació Infantil.

## SITUACIÓ

L'escola de Vilanova de Sau es troba dins del terme municipal de Vilanova de Sau, població de la comarca d'Osona situada al bell mig de les Guillaries. Es pot parlar d'una àrea natural prou definida, amb una extensió de 58'3 km2. Es troba a uns 20 km de Vic, ciutat de la qual depèn a nivell administratiu i de serveis.

El nombre d'habitants del municipi és de 336, dels quals 18 es troben dins l'edat escolar.

Encara que anteriorment l'activitat de les famílies era més enfocada al sector primari, actualment la tendència la trobem més inclinada al sector terciari. El fet d'haver-hi el pantà de Sau tan aprop, ha donat lloc a la formació d'un poble més turístic, ja que dins el propi pantà es realitzen diferents activitats esportives, que tant les porten a terme els nois i noies durant la setmana en les cases de colònies com a nivell familiar els cap de setmana.

Els alumnes gaudeixen d'un entorn natural privilegiat: cingleres, pantà, rouredes, alzinars,... on explorar de manera vivencial els continguts treballats.

L'escola és unitària i el nombre d'alumnes volta els 20 amb tres mestres de plantilla, dos dels quals són definitius.

També gaudeixen d'aquestes activitats esportives els nostres alumnes.

La majoria dels alumnes són catalanoparlants, encara que una minoria parlen en castellà en l'àmbit familiar i un cinquanta per cent el senten en l’àmbit familiar. La llengua vehicular de la comunitat educativa és el català, també és la llengua en que es relacionen la majoria dels habitants.

## TRETS D'IDENTITAT

L'Escola Vilanova de Sau és una escola rural que es defineix com un centre públic en la que la llengua vehicular és el català. És una escola inclusiva, oberta a tothom.

Dóna prioritat en tots el nivells a la comprensió i expressió tant oral com escrita, per tal de desenvolupar la competència comunicativa en català, castellà i anglès.

Fomenta l'aprenentatge de la llengua castellana i la llengua anglesa des d'Ed. Infantil.

Elabora i edita anualment la revista escolar on s'exposen els treballs realitzats al llarg del curs, apropant l'escola a les famílies.

OFERTA DE LLENGÜES ESTRANGERES

La llengua anglesa és la primera llengua estrangera. L’aprenentatge d’aquesta llengua comença a P3 i al llarg de l’Educació Infantil a nivell oral. A partir de 1r de Primària s’introdueix mica en mica la part escrita. A Ed. Infantil es fan tres sessions de 20 minuts o 30 minuts com a molt. L’horari de Primària és més ampli: a Cicle Inicial i Mitjà es fan 3 hores setmanals i a cicle Superior 3 hores i quinze minuts.

OBJECTIUS EN RELACIÓ AMB L’APRENENTATGE

* Proporcionar a l’alumnat una competència plurilingüe i intercultural que garanteixi, en acabar l’educació obligatòria, un bon domini de les llengües oficials, català, castellà, i d’ un grau de competència suficient en una llengua addicional, i la capacitat de conviure en una societat multilingüe i multicultural.
* Despertar en els alumnes la curiositat per altres llengües i cultures, proporcionar-los coneixements sobre com son i com funcionen i afavorir la seva autonomia per aprendre-les al llarg de tota la vida.
* Capacitar els alumnes per utilitzar totes les llengües del seu repertori individual per al gaudi i la creació estètica, per a l’anàlisi crítica i l’acció social a través del llenguatge, i per actuar de manera ètica i responsable en qüestions d’importància local o global.
* Millorar els resultats de les competències bàsiques, especialment en l’expressió escrita de les tres llengües que es treballen al centre, a final d’etapa.

CRITERIS METODOLÒGICS I ORGANITZATIUS EN RELACIÓ A L’APRENENTATGE DE LES LLENGÜES

* Utilització de les TIC en l’aprenentatge de les llengües.
* Incorporació en la programació d’exposicions orals, en català a Educació Infantil i Cicle Inicial, en català i castellà a Cicle Mitjà i en català, castellà i anglès a Cicle Superior.
* Establiment d’una reunió periòdica de caràcter pedagògic en què intervingui tot l’equip docent per treballar les competències lingüístiques.
* Establiment de 30 minuts diaris de lectura, combinant lectures en català i castellà, a Cicle Superior.
* Lectura obligatòria d’un llibre en llengua anglesa, cada trimestre, de l’alumnat de Cicle Superior.
* Acompanyament de l’alumnat fins a Cicle Mitjà al bibliobús de forma quinzenal. Animació per part del professorat a què utilitzin recursos del bibliobús.
* Tractament complementari i paral·lel de les estructures i continguts comuns de les llengües catalana i castellana.

De les hores que es dediquen a la llengua anglesa està especificat en l’apartat d’oferta de llengües estrangeres.

HORES DE CATALÀ:

- Ed. Infantil: 4h setmanals

- Cicle Inicial: 4:15h setmanals

- Cicle Mitjà: 3:15 setmanals

- Cicle Superior: 3h setmanals

HORES DE CASTELLÀ:

- Ed. Infantil: 3:15h setmanals (es fa el TAC en castellà)

- Cicle Inicial: 2:45h setmanals

- Cicle Mitjà: 2:45h setmanals

- Cicle Superior: 2:45h setmanals

RECURSOS COMPLEMENTARIS

* Bibliobús (quinzenal).
* Teatre (setmanal).

- Biblioteca d’aula.

- Espectacles teatrals (trimestral).

LES ACCIONS COMPLEMENTÀRIES

* Projecte apadrina un monument: Safarejos de ca la Martra. Donar a conèixer un espai històric del poble a través d’un tríptic informatiu trilingüe i d’un espai web municipal.
* Utilització d’un entorn virtual d’aprenentatge. Treball de les tres llengües a través d’aquest entorn.

LA COMUNICACIÓ INTERNA I LA RELACIÓ AMB L’ENTORN

* Establiment d’un protocol de comunicació per a les reunions de pares i mares.

LA FORMACIÓ I L’ACREDITACIÓ LINGÜÍSTICA DEL PREOFESSORAT

- Formació del professorat en llengua anglesa.